
Lietuvos Respublikos Seimas, nuosekliai laikydamasis 1995 m. birželio 23 d. Lietuvos Respublikos pareiškimo Jungtinėms Tautoms nuostatų, pareiškia, kad Lietuvos Respublikos Vyriausybės, Rusijos Federacijos Vyriausybės ir Švedijos Karalystės Vyriausybės susitarimo dėl išskirtinių ekonominių zonų ir kontinentinio šelfo ribų sankirtos Baltijos jūroje 1 straipsnyje paminėtas 1988 m. balandžio 18 d. Švedijos Karalystės Vyriausybės ir Tarybų Socialistinių Respublikų Sąjungos Vyriausybės susitarimas dėl kontinentinio šelfo, taip pat Švedijos žvejybos zonos ir Tarybų Sąjungos ekonominės zonos delimitavimo nesukelia Lietuvos Respublikai jokių teisinių pasekmių.
Šiuo pareiškimu Lietuvos Respublika taip pat išreiškia savo pasirengimą sudaryti su Švedijos Karalyste sutartį dėl išskirtinės ekonominės zonos ir kontinentinio šelfo delimitavimo pagal ekonominės zonos ribų koordinates, kurių sąrašą Švedijos Karalystė yra deponavusi Jungtinėse Tautose.

